Jūras iela (Jūrmala)
Šis raksts ir par ielu Jūrmalā. Par citām jēdziena Jūras iela nozīmēm skatīt nozīmju atdalīšanas lapu. Jūras iela ir iela Jūrmalā, Majoru apkaimē. Jūras iela sākas krustojumā ar Ērgļu ielu un beidzas krustojumā ar Turaidas ielu. Kopējais ielas garums ir 1290 metri, tā ir klāta ar asfalta segumu. Jūras ielā satiksmes kustība norit vienā joslā. Jūras iela ir vienvirziena iela, pa to var braukt virzienā no Turaidas ielas uz Ērgļu ielu. Ielā ir savrupmāju un vasarnīcu apbūve. Jūras ielā atrodas Baltic Beach Hotel, tenisa klubs "Jūra", kā arī vairākas viesnīcas.